Cengkaruk

Cengkaruk ya iku panganan sing digawé saka sega garing sawisé dipepe lan digoreng. Supaya sangsaya enak, sawisé digoreng, cengkaruk racaké dipyur-pyuri uyah.

Cengkaruk kagolong salah sijine panganan khas ing tlatah Sala lan sakiwa tengené. Rasa cengkaruk adaté gurih lan kemripik. Panganan iki diarani cengkaruk amarga cara njupuké cengkaruk saka lodong (jupuk samubarang akeh banjur digenggem).

 Cara gawe 
Cara gawe cengkaruk kagolong gampang lan ora larang. Bahan sing kapisan yaiku sega sisa sing ora kepangan, nanging durung mambu. Kaping pisan, sega iku mau dipepe nang dhuwur tampah/baki, segane kudu dikepyaraké utawa ora oleh ngempel supaya bisa cepet garing lan garinge uga rata. Sawisé sega sisa iku garing tenan, banjur digoreng nganggo lenga goreng sing wis panas. Ing jero wajan sing nampu lenga panas iku sega garing mau bakal mundhak gedhe utawa ngembang lan warnane dadi putih semu kuning/coklat. Sawisé iku diangkat lan dietus nganti lengane ora netes lan cengkaruk wis bisa dipangan. Supaya cengkaruk sangsaya enak, bisa dipyur-pyuri uyah sawisé dietus utawa diciprat-ciprati banyu uyah.

Ing kutha Sala, cengkaruk umume didol ing hik/angkringan utawa warung mangan. Rega cengkaruk kagolong murah, kira-kira harga 1000 nganti 2000 rupiah saplastik.

 Rujukan 

Kategori:Panganan